Stadion "Rođeni"

Stadion "Rođeni" nogometni je stadion u Mostaru. Smješten je u naselju Vrapčići sjeverno od grada i ima kapacitet 7.000 mjesta. Ovaj stadion kao alternativno rješenje koristi FK Velež za odigravanje domaćih utakmica sve dok se ne riješi pitanje Gradskog stadiona pod Bijelim brijegom. Stadion je 2006. renoviran izgradnjom male istočne i velike sjeverne tribine s približno 3.000 sjedećih mjesta, a traju radovi na zapadnoj tribini, nakon čega je u planu pokrivanje sjeverne i zapadne tribine. Cilj je da stadion u konačnici ispuni uvjete i za domaće i za međunarodne utakmice, uključujući i reprezentativne. Prva utakmica pod reflektorima na ovom stadionu odigrana je 8. augusta 2020, kad je Velež u gradskom derbiju savladao Zrinjski s 2:0. Operator stadiona U svrhu pravnog regulisanja statusa objekta, Gradsko vijeće Grada Mostara je 12. oktobra 2012. godine donijelo odluku kojom se kompletno zemljište i prateći objekti stadiona dodjeljuju FK Velež Mostar na besplatno korištenje na razdoblje od 40 godina. Ovom odlukom zamijenjen je dotadašnji privremeni, jednogodišnji ugovor koji je zakonski pokrivao samo travnatu površinu od oko 8.000 m². Dugoročni ugovor omogućio je klubu neophodnu pravnu stabilnost za ispunjavanje infrastrukturnih kriterija i dobijanje licenci za učešća u Premijer ligi BiH i UEFA-inim takmičenjima, te otvorio put za apliciranje prema UEFA-inim razvojnim fondovima. Također pogledajte Spisak nogometnih stadiona u Bosni i Hercegovini Reference Vanjski linkovi Karakteristike Stadiona Rođeni na transfermarkt.com Zvanična stranica FK Velež Mostar